પોલીસ સુત્રો પાસેથી મળતી માહીતી અનુસાર ત્રણ દીવસ અગાઉ કડોદરા મોદી હોસ્પીટલ સામે રહેતો અને મુળ બીહારી નો વ્યક્તિ રોશન મકસુદન ઝા (20)તાતીથૈયા ખાતે સોનાલી મીલ ની સામે દીનેશભાઇની બીલ્ડીંગમાં રાત્રિ સમયે આવ્યો હતો. તે દરમ્યાન બીલ્ડીંગમાં કોઇ ઇસમ તેને જાઇ જતા ચોર ચોર હોવાનુ સમજી તેને ઝડપી પાડ્યો હતો. અને ત્યા હાજર ચાલના કેટલાક વ્યક્તિ દ્વારા તેને લાકડા તથા ઢીક્કા મુક્કા વડે માર મારી તેને મોતને ઘાટ ઉતાર્યો હતો. અને ત્રીજા માળ ઉપર આવેલ બાથરૂમમાં તેની લાશ ને નાખી ભાગી ગયા હતા. આ બનાવ અંગે કડોદરા પોલીસે ગુનો નોધી કડોદરાના પો.ઇ વળવી એએસઆઇ અશ્વીનભાઇ ચીમનભાઇ,સ્મિત ,અલ્તાફ ગફુર વગેરે એ તપાસ હાથધરી હતી. જ્યા ચાલમાં રહેતા વિજય મુળછ મુખીયા (22) રાકેશ કુમાર પાસવાન, ઉપેન્દ્ર પાસવાન હુસાત (25)ગણેશકુમાર,લાખો પાસવાન, (40)સુરજકુમાર પાસવાન (20)તથા પ્રદીપ કુમાર રોહીત પાસવાન (20)તમામ રહે મુળ બીહાર દ્વારા રોશન ઝા ઉપર ચોરી કરવા આવ્યો હોવાનો વહેમ રાખી તેને ઢોર માર મારી મોતને ઘાટ ઉતાર્યો હોવાનુ બહાર આવ્યુ હતુ. જેથી કડોદરા પોલીસે પાંચ પૈકી વિજય મુખીયા,રાકેશકુમાર પાસવાન અને ગણેશ કુમારની પાસવાન ની ધરપકડ કરી છે. જ્યારે સુરજ પાસવાન અને પ્રદીપ પાસવાન હજુ પોલીસ પકડથી બહાર રહેતા તેમને વોન્ટેડ જાહેર કરી વધુ તપાસ કડોદરા પોલીસ કરી રહી છે